cyanic-selkie/wikianc huggingface dataset:
மன்னார்குடி ராசகோபால சுவாமி கோயில்
கோயில்
உறையும் ராஜகோபால சுவாமியின் திருஉருவத்தின் உயரம் 12 அடி (3.7 மீ) ஆகும். ஆலயம் நுழைவு வாயிலில் மழை நீர் சேகரிக்கப்பட ஒரு பெரிய தொட்டி அமைக்கப்பட்டுள்ளது. திருக்கோவில் வளாகத்தில் 16 கோபுரங்களுடன் (கோபுரம் நுழைவாயில்), 7 தூண்கள் (பிராகாரத்தில்), 24 சன்னதிகள், ஏழு மண்டபங்கள் (அரங்குகள்) மற்றும் ஒன்பது புனித தீர்த்தங்கள் (கோவில் குளங்கள்) உள்ளன. உற்சவர் சிலை சோழர் காலத்தினைச் சேர்ந்த ஓரு வெண்கலச் சிலை ஆகும். இங்குள்ள குளம் 1,158 அடி நீளமும், 837 அடி அகலமும் கொண்டுள்ளது; இது ஹரித்திராந்தி என அழைக்கப்படுகிறது
பெயர்க்காரணம்
நான்கு வேதங்களையும் கற்றுணர்ந்த பெரியோர்கள் இங்கு வாழ்ந்தமையால் ராஜாதி ராஜ சதுர்வேதி மங்கலம் என்றும், செண்பக மரங்கள் அடர்ந்த காடுகள் நிறைந்து காணப்பட்டதனால் சென்பகாரண்யா க்ஷேத்திரம் எனவும், குலோத்துங்க சோழன் இக்கோயிலை அமைத்தபடியால் குலோத்துங்க சோழ விண்ணகரம் என்றும், ஸ்ரீ ராஜகோபாலன் கோயில் கொண்டிருப்பதால் ராஜமன்னார்குடி என்றும், மன்னர்கள் கோபாலனுக்கு கோயில் கட்டியதால் மன்னார்கோயில் என்றும், இவ்வூர் அழைக்கப்படுகிறது.
பங்குனிப் பெருவிழா
இக்கோயிலில் ஆண்டுதோறும் நடைபெறும் பங்குனிப் பெருவிழா 18 நாட்களும், அதைத் தொடர்ந்து, 12 நாள்கள் நடைபெறும் விடையாற்றி விழா கிருஷ்ண தீர்த்த தெப்ப உத்சவத்துடன் நிறைவடையும்.
தேரோட்டம்
இந்தக் கோயிலில் ஆண்டுதோறும் ஆடிப்பூரத்தன்று செங்கமலத் தாயார் தேரில் எழுந்தருளும் உள்பிரகார தேரோட்டம் நடைபெறும். இந்தத் தேர் கடந்த 1892-ஆம் ஆண்டில் உருவாக்கப்பட்டதாக அறியப்படுகிறது. 2014-ஆம் ஆண்டு மொத்தம் ரூ. 26.50 லட்சத்தில் புதிய தேர் செய்யும் பணி நிறைவுற்றது.
வெளி இணைப்புகள்
பகுப்பு:திருவாரூர் மாவட்டத்திலுள்ள பெருமாள் கோயில்கள்
பெசுட் மாவட்டம்
பெசுட் மாவட்டம் (ஆங்கிலம்: Besut District; மலாய்: Daerah Besut; சீனம்: 勿述县; ஜாவி: بسوت‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும்.
பெசுட் மாவட்டத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் வடக்கு நுழைவாயிலாக அமைகின்றது.
பொது
கம்போங் ராஜா நகரம் (Kampung Raja), பெசுட் மாவட்டத்தின் தலைநகரம். இருப்பினும் பெசுட் மாவட்டத்தில் உள்ள மற்றொரு நகரான ஜெர்த்தே நகரம் (Jerteh), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.
மற்றொரு முக்கிய நகரம் மீன்பிடித் துறைமுகமான கோலா பெசுட் (Kuala Besut). தவிர சாபி (Jabi), அப்பால் (Apal), பாசிர் அகார் (Pasir Akar) மற்றும் தெம்பிலா (Tembila) போன்ற பிற சிறிய நகரங்களும் கிராமங்களும் இந்த மாவட்டத்தில் உள்ளன.
நிர்வாகப் பிரிவுகள்
பெசுட் மாவட்டம் 16 ''முக்கிம்களாகப் பிரிக்கப்பட்டுள்ளது. அவை:
மக்கள் தொகையியல்
2010-ஆம் ஆண்டு நிலவரப்படி, பெசுட் மாவட்டத்தின் மக்கள் தொகை 140,952 பேர். மலாய்க்காரர்கள் பெரும்பான்மையாக உள்ளனர். பிற இனத்தவர்களில் சீனர் மற்றும் சயாமியர்களும் (Siamese) (தாய்லாந்து மக்கள்) அடங்குவர்
பெசுட்டில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (Terengganuan identity) கிளந்தானிய அடையாளத்துடன் (Kelantanese identity) தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் (Terengganu Malay) பதிலாக அவர்கள் கிளாந்தான்-பட்டாணி மலாய் மொழியை (Kelantanese Malay) பேச முனைகிறார்கள் என்பது ஒரு முக்கிய எடுத்துக்காட்டு.
வெளி இணைப்புகள்
பகுப்பு:மலேசியாவின் மாவட்டங்கள்‎ பகுப்பு:திராங்கானு பகுப்பு:திராங்கானு மாவட்டங்கள்
மூங்கில்
மூங்கில் (Bamboo) புல் வகையைச் சேர்ந்த ஒரு தாவரமாகும். புல் வகையிலேயே மிகவும் பெரிதாக வளரக்கூடியது மூங்கிலேயாகும். சில மரங்கள் ஒரு நாளில் ஒரு மீட்டர் உயரம் வரை வளர்கின்றன. இவற்றில் ஏறத்தாழ 1000 சிற்றினங்கள் உள்ளன. உலகம் முழுவதும் 1500க்கும் மேற்பட்ட இனவகை மூங்கில்கள் வளர்க்கப்படுகின்றன. மூங்கில் புல் வகையைச் சேர்ந்த ஒரு மரம் ஆகும். மூங்கில் மரம் 40 மீட்டர் உயரம் வரை வளரக்கூடியது. இதன் அதிக அளவு பருமன் 1 சென்ட்டிமீட்டரிலிருந்து 30 சென்ட்டிமீட்டர் வரை இருக்கும். மூங்கில் மிகவும் வேகமாக வளரக்கூடிய ஒரு மரம். ஒரே நாளில் 250 cm கூட தக்க சூழ்நிலையில் வளருவதாகத் தாவரவியலாளர் கண்டறிந்துள்ளனர். ஒரு மூங்கில் மரத்தின் வயது 60 ஆண்டுகள். ஆனால், அது 60 அடி உயரம் வரை வளரும் காலமே 59 நாட்கள்தான். கடல் மட்டத்திற்கு மேல் 4000 மீட்டர் உயரம் உள்ள பிரதேசங்களில்தான் மூங்கில் நன்றாக வளரும். எனவே மலைச்சரிவுகளும், மிக வறண்ட பகுதிகளும் மூங்கில் வளர்வதற்கு ஏற்ற இடங்கள். சீனா, இந்தியா, தாய்லாந்து, பிலிப்பைன்ஸ், இந்தோனேசியா, நேபாளம்,பங்களாதேசு, கோஸ்டிரிக்கா, கென்யா ஆகிய நாடுகள் மூங்கில் உற்பத்தியில் முன்னணி நாடுகளாக இருக்கின்றன.
இந்தியாவில் 156 வகை மூங்கில் இனங்கள் பயிரிடப்படுகின்றன. இந்தியாவின் வடகிழக்கு மாநிலங்கள், மேற்கு வங்காளம், ஒரிசா, ஆந்திரப்பிரதேசம், மகாராஷ்டிரா மாநிலங்கள் முதலிடம் பெற்று நிற்பவை. மூங்கிலின் வேர் நிலத்தை ஓர் அடிக்கு மேல் பற்றிக் கொண்டிருக்கும். மூங்கில் ஒன்றோடொன்று இணைந்து வளரும் தொகுப்பு 6 கியூபிக் மீட்டர் வரை இருக்கும்.
வெளி இணைப்புகள்
பகுப்பு:மூங்கில் பகுப்பு:கட்டிடப் பொருட்கள் பகுப்பு:தண்டுக் காய்கறிகள்
மலையிலே தீப்பிடிக்குது
மலையிலே தீப்பிடிக்குது ஒல்லாரும் ஓடுங்கள் - என்று சொல்லி ஓடவைப்பதுடன் தொடங்கும் விளையாட்டு இது.
ஆடும் முறை
இது இசை நாற்காலிகள் விளையாட்டைப் போன்றது. இதில் விளையாடுவோர் வட்டமாக நிற்பர்.
'மலையிலே தீப்பிடிக்குது ஒல்லாரும் ஓடுங்கள்' - என பொத்தியாள் சொன்னவுடன் எல்லாரும் ஓடுவர். பொத்தியாள் ஏதாவது ஓர் எண்ணைச் சொல்லுவார். இரண்டு என்றால் இருவர்-இருவராகச் சேர்ந்து நிற்கவேண்டும். மூன்று எனச் சொன்னால் மூவர்-மூவராகச் சேர்ந்து நிற்கவேண்டும். எஞ்சியிருப்பவர் வெளியேற வேண்டும்.
கடைசியில் எஞ்சி நிற்பவர் வென்றவர்.
கருவிநூல்
பகுப்பு:தமிழர் விளையாட்டுகள்
எஸ். எஸ். சில்வா
'''எஸ். எஸ். சில்வா' (SS Silva''), இலங்கை, கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996/97 பருவ ஆண்டுகளில், இலங்கை சிங்க விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
மிஸ்டர். பர்பெஃக்ட் (2011 திரைப்படம்)
மிஸ்டர். பர்ஃபெக்ட் (Mr. Perfect) என்பது 2011 ஆம் ஆண்டில் வெளியான தெலுங்கு திரைப்படம். இதை தசரத் குமார் இயக்கியுள்ளார். பிரபாஸ், காஜல் அகர்வால், டாப்சி ஆகியோர் முதன்மை வேடங்களில் நடித்துள்ளனர். முரளி மோகன், பிரகாஷ் ராஜ், சாயாஜி சிண்டே, நாசர், விஸ்வநாத் ஆகியோர் துணை வேடங்களில் நடித்துள்ளனர். தில் ராஜ் தயாரிப்பில், அப்பூரி ரவி எழுத்தில் உருவானது. இப்படம் 22 ஏப்பிரல், 2011 அன்று வெளியானது. இதே ஆண்டில், சிறந்த குடும்பப் பாங்கான தெலுங்கு திரைப்படத்திற்கான பொம்மிரெட்டி நாகிரெட்டி நினைவு விருதைப் பெற்றது. In 2013 பின்னர், இந்தியிலும், நம்பர் ஒன் மிஸ்டர் பர்ஃபெக்ட் என்ற பெயரில் டப் செய்யப்பட்டது.
கதை
கதாநாயகனான விக்கி, ஆசுத்திரேலியாவில் உள்ள வீடியோ கேம் தயாரிப்பு நிறுவனத்தில் பணிபுரிகின்றான். இளவயதில் இருந்தே தன் கொள்கையை விட்டுக்கொடுக்காமல் வாழ்கின்றான். பிறருக்காக ஒருவர் தன்னை மாற்றிக் கொள்வதை வெறுக்கிறான். அவன் தந்தை, அனுசரித்து நடக்குமாறு கூறுகிறார். ஏற்க மறுக்கிறான் விக்கி. இந்தியாவில், தனக்கும், நாயகி பிரியாவுக்கும் திருமணம் நிச்சயித்துள்ளதை அறிகிறான். சிறுவயதிலேயே ஒருவருக்கு ஒருவரை பிடிக்காது. இருவருமே திருமணத்தை நிறுத்தும் முடிவில் இருக்கின்றனர். சில நாட்களில், இருவருக்குள்ளும் காதல் மலர்கிறது. பிரியா கிராமத்தில் இயற்கைச் சூழலில் வாழ்ந்தவள், விட்டுக்கொடுக்கும் பழக்கம் கொண்டவள். விக்கி, நகரத்துச் சூழலில் வளர்ந்தவன். தனக்காக பிரியா, அவள் பழக்கவழக்கங்களை மாற்றிக் கொள்வதை விரும்பவில்லை. பிரியா மீது காதல் இருந்தாலும், நடைமுறையில் இருவரும் இணைவது சாத்தியமில்லை என்கிறான் விக்கி. ஆசுத்திரேலியா திரும்புகிறான். அங்கே, கேட்பரி நிறுவனம் நடித்திய ஆய்வில், இவனுக்கும் மேகிக்கும் ஒரே விதமான பழக்கவழக்கங்களும், விருப்பங்களும் இருப்பதை அறிகிறான். இருவரும் காதலிக்கின்றனர். மேகியின் தந்தைக்கு விக்கியைப் பிடிக்கவில்லை. தன் இளைய மகள் திருமணத்தின்போது இரு உறவினர்கள் மனதில் இடம்பிடிக்க வேண்டும் என்கிறான். வென்றால், தன் மகளைத் திருமணம் செய்து வைப்பதாகவும், தோற்றால் இடத்தைவிட்டு நீங்க வேண்டும் என்றும் கூறுகிறார். சவாலை ஏற்றுக் கொண்டு, திருமணத்திற்கு வருகிறான் விக்கி. பிரியா, மணமகனின் உறவினராக கலந்துகொள்கிறாள். எல்லோர் மனதிலும் இடம்பிடிக்கிறான் விக்கி. அவனை வாழ்த்திவிட்டு, வருத்தத்துடன் இந்தியா திரும்புகிறாள் பிரியா. விக்கி, பிரியாவின் காதலை, தன் முந்தைய பிறந்தநாளன்று அவள் பதிவுசெய்திருந்த செய்தியின் மூலம் கண்டு, மனம் மாறுகிறான். அவளை காயப்படுத்தியது அறிந்து, மேகியின் குடும்பத்தினரிடம் அதைக் கூறி, மேகி வேண்டாம் என்கிறான். மேகியின் குடும்பத்தினர், மேகி உட்பட மனம்திருந்தி, விக்கியின் செய்தியைக் கேட்டு, அவனை வாழ்த்தி அனுப்புகின்றனர். இந்தியாவிற்கு திரும்பி, பிரியாவுடன் இணைகிறான் விக்கி.
இணைப்புகள்
பகுப்பு:2011 திரைப்படங்கள் பகுப்பு:2011 தெலுங்குத் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள் பகுப்பு:பிரபாஸ் நடித்த திரைப்படங்கள்
பெசுட்டு செ. இராமசாமி
'''பெசுட்டு செ. இராமசாமி''' (பெஸ்ட் எஸ். ராமசாமி, பி. மார்ச் 8, 1946) ஒரு தமிழக அரசியல்வாதி மற்றும் தொழிலதிபர். இவர் தமிழகத்தின் கொங்கு மண்டலப் பகுதியில் செயல் படும் கொங்குநாடு முன்னேற்றக் கழகம் என்ற அரசியல் கட்சியின் தலைவர் ஆவார். இவர் திருப்பூரைத் தலைமையிடமாகக் கொண்டு செயல்படும் பெசுட்டு நெசவுத் தொழிற்குழுமத்தின் உரிமையாளர்.
பகுப்பு:தமிழக அரசியல்வாதிகள் பகுப்பு:1946 பிறப்புகள் பகுப்பு:வாழும் நபர்கள்
ஜம்பி சுல்தானகம்
ஜம்பி சுல்தானகம் சுமாத்திராவின் வடக்கில் நிலை பெற்றிருந்த ஓர் அரசு ஆகும். இது தற்கால இந்தோனேசியாவின் ஜம்பி மாகாணத்தில் அமைந்திருந்தது.
இச்சிற்றரசு தொடர்பில் 1682 ஆம் ஆண்டு ஒல்லாந்துக் கிழக்கிந்தியக் கம்பனிக்கும் சியாம் அரசுக்குமிடையில் முரண்பாடு ஏற்பட்டது.
19 ஆம் நூற்றாண்டின் இறுதியில் ஒல்லாந்துக்காரர்கள் இதன் சுல்தானைத் தமது கைப்பொம்மையாகப் பயன்படுத்தி, இவ்வரசைத் தமது ஆட்சியுடன் இணைத்துக் கொண்டனர். 1907 ஆம் ஆண்டு இதன் மரபு வழி ஆட்சியாளரிடம் இறுதியாக ஒட்டிக் கொண்டிருந்த அதிகாரமும் இல்லாதொழிக்கப்பட்டது.
உசாத்துணை
பகுப்பு:இசுலாமிய சுல்தானகங்கள் பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:சுமாத்திரா வரலாறு பகுப்பு:ஆசியாவின் முன்னாள் நாடுகள்
நெகிழி
வரலாறு
நெகிழி முதன் முதலில் 1862 -ல் லண்டனைச் சேர்ந்த அலெக்சாண்டர் பார்க்ஸ் என்பவரால் செல்லுலோஸ் என்ற பொருளில் இருந்து தயாரிக்கப்பட்டு லண்டன் கண்காட்சியில் காட்சிக்கு வைக்கப்பட்டது. இதற்கு அவர் "பார்க்ஸ்டைன்" என்ற பெயரிட்டார். முற்காலத்தில் விலங்குகளின் நகங்கள், குளம்புகள், ஆமை ஓடுகள் கொண்டு "செராடின்" என்ற நெகிழியும், சில வண்டு, பூச்சிகளில் இருந்து "ஷெல்லாக்" வார்னிஷும் செய்யப்பட்டன. பில்லியார்ட்ஸ் பந்துகள் செய்ய தந்தங்களுக்காக யானைகள் கொல்லப்படுவதைத் தடுக்க 1869 -ல் ஜான் ஹயாத் என்பவர் செல்லுலோஸ் என்ற மாற்றுப் பொருள் ஒன்றை உருவாக்கினார். பிறகு மரப்பட்டை, நைட்ரிக் அமிலம், கற்பூரம், பசை ஆகியவை கொண்டு செல்லுலாய்டு என்ற நெகிழி உருவானது. 1907-ல் லியோ பேக்லாண்டு என்பவர் மின் சுவிச்சுகள் செய்ய செயற்கை வேதிப் பொருள்கள் கொண்டு பேக்லைட் என்ற பொருளை உருவாக்கினார். முதல் உலகப் போரில், 'டுபாண்ட் அமெரிக்க நிறுவணம்'வெடி பொருள் நெகிழித் தொழிற்சாலையைத் தொடங்கி மேலும் வளர்ந்து பல நெகிழிப் பொருள்களை உருவாக்கியது. 1913-ல் கட்டுவதற்கான நெகிழி உருவானது. 1933-ல் பாசெட் மற்றும் கிப்ரான் ஆகியோர் உருவாக்கிய பாலிதீன்  அதாவது பாலி எத்திலீன், இரண்டாம் உலகப் போரில் ஒரு புரட்சியை ஏற்படுத்தி இன்று வரை மிக அதிகமாகப் பயன்படுத்தும் பொருளாகவும்  பல சிக்கல்களை உருவாக்கும் பொருளாகவும் இருந்து வருகிறது.
பயன்பாடு
காலை பல்துலக்கும் துலப்பானிலிருந்து இரவில் படுக்கும் பாய் வரை நாம் அன்றாடம் பயன்படுத்தும் பெரும்பாலான பொருள்கள் எல்லாமே நெகிழிப் பொருள்கள் தான். நெகிழிப் பயன்பாட்டில் நாடுகள் பட்டியலில் அமெரிக்கா, சீனா, இந்தியா ஆகிய நாடுகள் முதல் மூன்று இடங்களில் இடம்பெற்றுள்ளன. இரப்பர், கண்ணாடி, இரும்பு, அலுமினியம், மரம் போன்றவற்றால் செய்யப்பட்ட பொருட்களுக்கு மாற்றாக இன்று நெகிழிப் பொருட்கள் இடம்பெற்றுள்ளன. இந்தியாவில் பல்லாயிரம் டன் கணக்கில் பாலித்தீன் தயாரிக்கப்படுகிறது.
பாலித்தீன்
பாலித்தீன் என்ற செயற்கை நெகிழி கீழ்க்கண்ட வகையில் உருவாகிறது.
பாலித்தீன் பயன்பாடு
பாலித்தீன் ஆயிரக்கணக்கான கார்பன் அணுக்களுடன் உருகிய நிலையில் இருப்பதால் பலவகைப் பொருள்களைச் செய்யலாம். அழுத்திச் சுருட்டித் தாள்களையும், உருக்கி வ்ளைத்து புட்டிகள் ஆகியவைகளை செய்யாலாம். சமன் பாட்டில் ஹைடரஜனுக்குப் பதிலாக குளோரின் அல்லது ஆக்ஸிஜன் அல்லது நைட்ரஜன் பயன்படுத்தியும் பல்வேறு வகைகள் உருவாக்கலாம். குறைந்த அடர்த்தியப் பாலித்தீன்கள், அதிகமாக நெகிழக்கூடிய வகையில் இருப்பதால் சில வேதி மாற்றங்கள் செய்து சிப்பக் கட்டு, லாமினேசன், பைகள் ஆகியவை செய்ய பயன்படுகிறது. சற்று இறுக்கமான நிலையிலுள்ள அதிக அடர்த்தியப் பாலித்தீன்களைக் கொண்டு உருளை, கொள்கலன், குப்பி, வாளி, நாற்காலி என்று பல பொருள்கள் செய்ய முடியும். பாலிபுரோபலின் என்ற நெகிழிதான் கைப்பெட்டிகள் போன்றவை செய்யப் பயன்படுகிறது. இவ்வகை நெகிழிகள் செய்ய பல்வேறு வேதிப் பொருள்கள் சேர்க்கப்படுகின்றன. வண்ணம், மணம் பளபளப்புக்காகவும் சில வேதிப் பொருள்கள் சேர்க்கப்படுகின்றன.
நெகிழி வகை
வெப்பத்தால் ஏற்படும் மாற்றங்களுக்கு ஏற்ப நெகிழிகளில் இரு பிரிவுகள் உண்டு.
இளகும் வகை
வெப்பத்தால் இளகி, குளிர்வித்தால் இறுகி பின் இளகி-இறுகி என எத்துனை முறையும் இவ்வாறு மாற்றி மாற்றி செய்யமுடியக்கூடிய நெகிழி இளகும் வகை நெகிழி ஆகும். இவை மறு சுழற்சி செய்யக் கூடியவை. கோ பாலிமர் வினார், நைலான், பாலி புரோப்பிலின், பாலிவினைல் குளோரைடு (PVC), பாலி அசிட்டேட் நெகிழி, வினைல்,அக்ரிலிக் நெகிழி,செல்லுலோஸ் அசிட்டேன், செல்லுலாயிட், ஈதைல் செல்லுலோஸ் ஆகியவை இளகும் வகை நெகிழிகள் ஆகும்.
நைலான்
வெவ்வேறு மூலக்கூறுகளைச் சுருக்குதல்(Condensation) மூலம் கிடைக்கும் நெகிழிப் பொருள் நைலான் ஆகும்.
பாலி புரோப்பிலின்
இவை கொதி நீரில் உருமாற்றம் அடையாததால் பால் புட்டிகள், ஆரோக்கியப் பொருள்கள்,குப்பிகள் ஆகியவை செய்யவும், இலேசாகவும் பலமிக்கதாகவும் உள்ளதால் நீர்பாய்ச்சும் குழாய்கள்,கயிறுகள் ஆகியவை செய்யவும் பயன்படுகின்றன.
பாலிவினைல் குளோரைடு (PVC)
இவை மணமற்ற நிறமற்ற இளகும் நெகிழியாகும். மின்கம்பிகளில் இன்சுலேட்டர்கள், நீரேற்றும் குழாய்கள் ஆகியவை செய்யப் பயன்படுகிறது.
பாலிவினைல் அசிட்டேட் நெகிழி
வண்ணப் பூச்சுகள் ஒட்டும் பசைகள் ஆகியவை பெருமளவில் தயாரிக்கப் பயன்படுகிறது.
வினைல்
டெரிலின் இழை போலவே இதில் இழைகள் தயாரிக்கலாம். இவ்விழைகள் சுருங்காது. தூசி படியாது. அழுக்கை எளிதில் நீக்கலாம். வண்ணமேற்றலாம். இவற்றிலிருந்து ஆடைகள் தயாரிக்கிறார்கள்.
அக்ரிலிக் நெகிழி
இது நிறமற்றது. ஒளிபுகக் கூடியது. கண்ணாடிக்கு மாற்றுப் பொருளாகவும், இயந்திரம், கட்டிடப் பொருள்கள் செய்யவும் பல்வேறு சாதனங்களிலும் பயன்படுகிறது.இதனை நாம் மீன் தொட்டி செய்ய பயன் படுத்தலாம்
செல்லுலோஸ் அசிட்டேன்
இந்நெகிழியுடன் வண்ணம் சேர்த்து பெருமளவில் மோட்டார் தொழிலில் தேவையான பல பொருள்களைச் செய்கின்றனர்.
செல்லுலாயிட்
இதுவே முதன் முதலில் உருவாக்கப்பட்ட நெகிழியாகும். இது எளிதில் தீப்பற்றக் கூடியது. விளையாட்டுப் பொருள்கள், தகடுகள் செய்யவும் பயன்படுகிறது.
ஈதைல் செல்லுலோஸ்
பொருள்கள் மீது மேல் பூச்சு (Coating)அமைக்கவும், புகைப்படத் தகடுகள் செய்யவும், ஈதைல் செல்லுலோஸ் பயன்படுகிறது.
இறுகும் நெகிழி
இளக்கிப் பின் மீண்டும் இறுகிய பின், மீண்டும் வெப்பப்படுத்தி இளக்க முடியாத, மீளாத நெகிழி இறுகும் நெகிழி ஆகும். இது எளிதில் நொறுங்கக் கூடியது. இது இளகும் வகையை விட தரம் குறைந்தவையாகக் கருதப் படுகின்றன.
ஆல்கைடு ரெசின்
ஆல்கைடு ரெசின் என்ற நெகிழிப் பொருள் வெப்பம், ஈரத்தால் பாதிக்கப்படாதது. உறுதியானது. கடினமானது. வளையக் கூடியது. மின்சாரம் கடத்தாது. ஒளி புகும். எளிதில் நிறம் ஏற்கும் எனவே விமானம், மொட்டார் பாகங்கள், தகடு, குழாய்கள், தண்டுகள், இன்சுலேட்டர்கள் போன்றவை செய்யப் பயன்படுகிறது.
மெலமின் ரெசின்
இது எளிதில் தேயாது மின்சாதன பாகங்கள் (குறிப்பாக மின்விசிறி) செய்யப் பயன்படுகிறது.
பீனாலிக் ரெசின்
பீனாலிக் ரெசின்கள் என்னும் பேக்லைட்டு, மலிவு விலை மின்சுவிச்சுகள், பலகைகள், தொலைபேசிகல் செய்யப் பயன்படுகின்றது.
பிற நெகிழிகள்
இளகும் இறுகும் வகைகளுக்கு இடையில் இருக்கும் பாலியெஸ்டர் நூலிழை செயற்கை நெகிழியே ஆகும். பாலியெஸ்டர்,டெரிலின், டெக்ரான் ஆகிய மக்கள் விரும்பி அணியும் இழைத் துணிகள் ஆகியவையும் செயற்கை நெகிழிப் பொருள்களே ஆகும்.
நெகிழிப் பொருள்கள் தயாரிப்பு முறை
நெகிழிப் பொருள் தயாரிக்க வேதிப் பொருள்களுடன் மரத்தூள் அல்லது மைக்கா போன்ற நிரப்பிகள், நிறப் பொருள்கள், கற்பூரம் போன்று நெகிழச் செய்வன போன்றவற்றைத் தகுந்த கணித முறையில் கலந்து, அச்சில் இட்டு வார்த்தோ அல்லது நுண்துளைகள் வழியே செலுத்தியோ அல்லது திருகிப் பிழிந்து முறுக்கு போல வார்த்தோ அல்லது தகடுகளாக இழுத்தோ இயந்திரங்கள் மூலமாக பொருள்களை உருவாக்குகின்றனர். செய்யும் பொருள்களில் நெகிழி வேதிவினை தொடர்ந்து நிகழ்ந்து வெடிப்புகளோ, நொறுங்குதலோ ஏற்படாமல் இருக்க சிவப்பு சிலிகேட், காரீயம் போன்ற வேதிப் பொருள்களைச் சேர்க்கிறார்கள்.
பயன்கள்
இத்தகைய காரணங்களால் நெகிழிப் பொருள்கள் நம் அன்றாட வாழ்வில் ஒரு அங்கமாகவே உள்ளன. கடன் அட்டைகள் (Credit card), அலங்காரப் பூக்கள், செடிகள், பெவிகால், முகச்சாயம், கைப்பை, குழாய், பசை, காண்டாக்ட் லென்சு, செயற்கைப் பல், தரைப் பூச்சு, சமையலறைக் கருவிகள், பொம்மைகள், படுக்கை விரிப்புகள், துணி, நாப்கின்கள், மெத்தை, தலையணை, காலணி, கயிறு, பேனா..... ஆகியவை நெகிழியால் செய்யப்படுகின்றன. இளகும் பிளாஸ்டிக் பொருளுடன் தகுந்த அளவு கண்னாடி இழைகள் கலந்து இருக்கும் நெகிழித் தகடு, [எஃகு] போன்று வலுவுள்ளதால், பந்தயக் கார்கள், படகுகள் செய்யப் பயன்படுகின்றன. துணி காகிதம் போன்றவற்றை நெகிழிக் கரைசலில் அடுக்கி, அழுத்தி, ஒட்டிக் கிடைக்கும் தகடுகளை மேசை, நாற்காலி, சுவர் ஆகியவற்றின் மீது ஒட்டுகின்றனர்.
நெகிழியின் தீமைகள்
மட்காத நெகிழிப் பொருள்கள் வேளாண் நிலங்களில் தங்கி அதன் வளத்தைக் குறைத்து நஞ்சாக்குகிறது. பயிர் வளர்ச்சியையும் பாதிக்கிறது.
அகற்றும் முறை
நெகிழிப் பொருட்களில் 10% பொருள்களே 'மீண்டும் பயன்படுத்த' பயன்படுகின்றன. 90% பொருட்கள் எரிக்கப்பட்டுவிடுகின்றன. மருத்துவமனைகளில் சேரும் நோய் பரப்பும் கழிவுப் பொருளான பஞ்சு போன்றவற்றை எரிக்கப்பயன்படும் 'இன்சினரேசன்' என்ற சாம்பலாக்கும் கருவி இப்போது நெகிழிக் குப்பைகளை எரிக்கப் பயன்படுகிறது. அவையும் டையாக்சின் என்ற நச்சுப் புகையைத்தான் கூடுதல் தீமையாகத் தருகின்றன. மறுசுழற்சி, கழிவு மேலாண்மை போன்றவை பயனற்றவையாகவே கருதப்படுகின்றன.
உசாத்துணை
டி.பாலகுமார் 'எழுதிய பிளாஸ்டிக் யுகம் நல்லதா? கெட்டதா? என்ற கட்டுரை',அறிவியல் ஒளி, பிப்ரவரி 2008 இதழ்
மேற்கோள்கள்
பகுப்பு:மூலப்பொருள்கள்
கனக ஹேரத்
கனக ஹேரத் (Kanaka Herath, பிறப்பு: ஏப்ரல் 29, 1976),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில்  கேகாலைமாவட்டத்திலிருந்து மக்களால் தெரிவு செய்யப்பட்ட உறுப்பினர்.
வாழ்க்கைக் குறிப்பு
இல, 76, ரத்னகிரி, மொலமூர் மாவத்தை, கேகாலையில் வசிக்கும் இவர்  பௌத்த  மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1976 பிறப்புகள் பகுப்பு:கேகாலை மாவட்ட நபர்கள்
பேகூசராய் மாவட்டம்
சான்றுகள்
பகுப்பு:பேகூசராய் மாவட்டம் பகுப்பு:பீகார் மாவட்டங்கள்
எதிர்ச்சுழல்
எதிர்ச்சுழல் (Off spin) என்பது துடுப்பாட்டத்தில் விரற்சுழல் வீச்சு வகைகளில் ஒன்றாகும். இந்த முறையைப் பயன்படுத்துபவர் எதிர்ச்சுழலாளர் (off spinner) அல்லது சுருக்கமாக எதிராளர் (offie) என்று அழைக்கப்படுகிறார். வலது-கை சுழல் வீச்சாளர்களான எதிர்ச்சுழலாளர்கள், தங்கள் விரல்களைப் பயன்படுத்தி பந்தைச் சுழற்றி வீசுகளத்தின் இடப்பக்கத்தில் இருந்து வலப்பக்கமாக எகிறிச் செல்லும் வகையில் வீசுவர். இவ்வாறு வீசப்பட்ட பந்து எகிறும்போது ஒரு வலது-கை மட்டையாளரின் எதிர்ப்பக்கத்தில் இருந்து நேர்ப்பக்கமாக திரும்பிச் செல்வதால் எதிர்த்திருப்பம் (off break) என்று அழைக்கப்படுகிறது. இது நேர்ச்சுழலுக்கு நேர்மாறான வீச்சு முறையாகும்.
இடது-கை வீச்சாளர்கள் இம்முறையைப் பின்பற்றி வீசுவது இடது-கை வழமையில்லாச் சுழல் என்று அறியப்படுகிறது.
இடைமுகம்
இடைமுகம் (interface) ஊடாக கணினிக்கும் பயனருக்கும் இடையேயான தொடர்பு நடைபெறும். அதாவது பல்வேறு பிற்தள செயற்பாடுகளை மறைத்து மனிதருக்கு கணினி காட்டும் முகமே இடைமுகம். தொடக்ககாலத்தில் கட்டளை வரி இடைமுகங்கள் இருந்தன. 1980 களில் வரைகலை பயனர் இடைமுகம் அறிமுகப்படுத்தப்பட்டு, இன்று அனேக கணினிகளில் இருக்கிறது. தற்காலத்தில் பேச்சுணரிகள் வலுப்பெற்று குரல் பயனர் இடைமுகம் அறிமுகப்படுத்தப்பட்டு வருகின்றன.
தற்காலத்தில் கணினி இடைமுக வடிவமைப்பு, வேலை வாய்ப்பினை உருவாக்கித் தருகிற துறையாக உருமாறி உள்ளது.
மேற்கோள்கள்
பகுப்பு:கணினி இடைமுகம்
மாலூசின் சோதனை
மாலூசின் சோதனை, (Malus' experiment ) ஒளி முனைவாக்கதினை விளக்க உதவும் ஓர் எளிய சோதனையாகும்.
சாதாரண ஒளி முனைவாக்கம் பெறாத ஒளியாகும். இச்சோதனைக்கு இரு சாதாரண கண்ணாடிகள் ஒன்றிற்கொன்று இணையா அமைக்கப்பட்டுள்ளன.
முதல் கண்ணாடியில் 45 பாகையில் விழும் ஓர் ஒளிக்கற்றை 45 பாகையில் ஒளி திருப்பம் பெற்று இரண்டாவது கண்ணாடியில் விழுகிறது. இக்கண்ணாடியில் விழும் கற்றை 45 பாகையில் விழும். 45 பாகை திருப்பப்பட்டு ஒரே தளத்தில் அமையும்.இந்நிலையில் இரண்டாவது கண்ணாடியினை மெதுவாகச் சுழற்றி, இக்கண்ணாடியிலிருந்து திருப்பட்டக் கதிர் செங்குத்தானத் தளத்தில் பெறப்பட்டால் அக்கதிரின் செறிவு படிப்படியாக க்குறைந்து சுழியாக மாறி இருக்கக் காணலாம்.இரண்டாவது கண்ணாடியில் முழு முனைவாக்கம் நிகழ்வதால் இது நிகழ்கிறது.இச்சோதனை ஒளியானது குறுக்கதிர்வுகளைக் கொண்டது என்பதனையும் காட்டுகிறது.
முனைவாக்கம்.(Polarization ) ;ஒரு கட்டி அட்டையினை எடுத்துக் கொண்டு அதில் நீளவாக்கில் ஒரு திறப்பை உண்டாக்கவும் இதன் வழியாக ஒரு மெல்லிய அதேநேரம் வலுவாக கயிற்றினை செலுத்தி ,அக்கயிற்றினை ஒரு கொக்கியில் கட்டவும்.இப்போது திறப்பு வழியாக உள்ள கயிற்றின் மறு முனையினைக் ஒர் கையில் பற்றி மேலும் கீழும் பக்கவாட்டிலும் பல கோணங்களிலும் அசைத்து அலையினை அக்கயிற்றில் உருவாக்கவும்.அட்டையிலுள்ள திறப்பிற்கு இணையான அலைகள் அட்டையினைக் கடந்து செல்வதும் மற்றயவை அட்டையால் தடுக்கப்படுவதும் தெரியவரும்.இது முனைவாக்கத்திற்கான ஓர் எளிய சோதனையாகும்.
பகுப்பு:ஒளியியல்
திக்குப் பாலகர்
திக்குப் பாலகர் என்னும் சொல் திசைகாப்பாளரைக் குறிக்கும். இது சோதிடக்கலையின் ஒரு கணிப்பு. திசையை எண்கோணமாக்கி, ஒவ்வொரு திசைக்கும் சில இருப்புகளைக் காட்டுவது இதன் நெறி. கோணத்திசைகளில் குறிப்பிட்ட தெய்வங்கள் இருந்து காப்பதாக எண்ணிக் கணிப்பர்.
அடிக்குறிப்பு
பகுப்பு:சோதிடம்
மீராபள்ளி
மீராபள்ளி, இந்தியாவிலுள்ள புதுச்சேரியில் அமைந்துள்ளது.இது புதுச்சேரியின் இரண்டாவது பழமையான பள்ளிவாசல் ஆகும். சுமார் 350 ஆண்டுகளுக்கு முன் ஆற்காடு நவாப் இப்பள்ளிவாசலை கட்டினார்.
அமைப்பு
பள்ளிவாசலின் குவிமாடத்தின் கீழே நான்கு உயர்ந்த தூண்கள் உள்ளன. அதற்குக் கீழே மிஃராப் உள்ளது. மிஃராப் அருகே மிம்பர் உள்ளது. மிஃராப் மேலே கலிமா எழுத்துகள் எழுதப்பட்டுள்ளது. முகப்பின் மினார் மேல் ஒரு வெண்கல கிண்ணம் உள்ளது. பள்ளிவாசல் அருகே எற்றை பெற்றர் முல்லா எனும் சூபிஞானியின் அடக்கத்தலம் உள்ளது.
மேற்கோள்கள்
பகுப்பு:புதுச்சேரியில் உள்ள பள்ளிவாசல்கள் பகுப்பு:ஆற்காடு நவாப்கள்
திட்டக் கரைசல் (வேதியியல்)
பகுப்பாய்வு வேதியியல், திட்டக் கரைசல் (Standard solution) என்பது ஒரு தனிமம் அல்லது ஒரு பொருளின் துல்லியமாக அறியப்பட்ட செறிவைக் கொண்ட கரைசல் ஆகும். அறியப்பட்ட எடையை உடைய கரைபொருளானது குறிப்பிட்ட கன அளவுக்கான கரைசலைப் பெற கரைக்கப்படுகிறது. ஒரு நிலையான தரநிலையைப் பயன்படுத்தி திட்டப் பொருளைக் கொண்டு தயாரிக்கப்படுகிறது. பருமனறிப் பகுப்பாய்வில் தரம் பார்த்தலைப் பயன்படுத்தி மற்ற செறிவு தெரியாத கரைசலின் செறிவை அறிய திட்டக்கரைசல்கள் பயன்படுத்தப்படுகின்றன. திட்டக் கரைசல்களின் செறிவானது இயல்பாக மோல்/லிட்டர் என்ற அலகில் குறிக்கப்படுகிறது. கரைசலின் செறிவைக் குறிப்பிடும் இந்த முறை மோலாரிட்டி என அழைக்கப்படுகிறது. இந்த அலகு வேறுவிதமாக மோல்/டெமீ3,  கிலோமோல்/மீ3அல்லது குறிப்பிட்ட தரம் பார்த்தலுக்குத் தொடர்புடைய பதங்களில் குறிப்பிடப்படுகிறது.
பயன்கள்
ஒரு தெரிந்த கன அளவு கொண்ட அமிலக் கரைசலானது செறிவு தெரிந்த காரக் கரைசலுக்கு எதிராக தரம் பார்த்தலின் மூலமாக தரப்படுத்தப்படலாம். திட்டக் கரைசல்கள் பகுப்பாய்வு செய்யப்பட வேண்டிய மாதிரி ஒன்றின் செறிவை நிர்ணயிக்க பொதுவாக பயன்படுத்தப்படுகிறது. குறிப்பிட்ட அலைநீளமுள்ள அலையைப் பொறுத்து, ஒரு மாதிரிக் கரைசலின் உட்கவர் தன்மையை வெவ்வேறு திட்டக் கரைசல்களுடன் தரம் காணப்பட வேண்டிய மாதிரிப்பொருளின் வெவ்வேறு தெரிந்த செறிவுகள் கொண்ட கரைசல்களுடன் ஒப்பிட்டு மாதிரிக் கரைசலின் செறிவானது பீர் விதியைக் கொண்டு கண்டறியப்படுகிறது. செறிவு தெரியப்பட வேண்டிய மாதிரிப் பொருளானது போதுமான அளவு நிறமாலையின் அலைகளை உறிஞ்சக்கூடிய ஆற்றலைக் கொண்டிருந்தால் எவ்வகை நிறமாலையியலையும் இதே போன்ற முறையில் பயன்படுத்தலாம். பெயர் தெரியாத மாதிரிகளைக் கொண்டுள்ள கரைசல்களின் மோலாரிட்டியைக் கண்டறிய திட்டக் கரைசலானது ஒரு வழிகாட்டிக் குறிப்பாக உள்ளது. திட்டக்கரைசலின் செறிவைக்  கண்டறிய பருமனறிப் பகுப்பாய்வைப் பயன்படுத்தலாம். இவை பியூரெட்டு போன்ற சாதனங்களைப் பயன்படுத்திக்கொள்கின்றன.
பண்புகள்
தரம் பார்த்தலுக்கான திட்டக் கரைசலின் பண்புகள்:
மேற்கோள்கள்
Freiser, Henry; Nancollas, George H (1987). Compendium of Analytical Nomenclature: Definitive Rules 1987. Oxford: Blackwell Scientific Publications. பக். 48. ISBN 0-632-01907-7.
பகுப்பு:பகுப்பாய்வு வேதியியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஜெயலலிதாவின் உடல்நலக் குறைவு, 2016
thumb|முன்னாள் முதல்வர் செல்வி. ஜெ. ஜெயலலிதா
மருத்துவமனையில் அனுமதி
22 செப்டம்பர் 2016 அன்று காய்ச்சல் மற்றும் நீர்ச்சத்து குறைபாடு காரணமாக சென்னை அப்பல்லோ மருத்துவமனை யில் அனுமதிக்கப்பட்டார். . சிகிச்சை பலன் அளிக்கிறது என்றும் மேலும் சில நாட்கள் மருத்துவமனையில் தங்கி ஓய்வெடுத்துக்கொள்ள வேண்டுமென்றும் அப்பல்லோ சார்பில் தெரிவிக்கப்பட்டது.
24 செப்டம்பர் 2016 - உடல்நிலை உன்னிப்பாக கவனிக்கப்பட்டு வருவதாக மருத்துவமனையின் அறிக்கை தெரிவித்தது.
25 செப்டம்பர் 2016 - காய்ச்சல் குறைந்திருப்பதாகவும், வழக்கமான உணவுமுறைப்படி உண்கிறார் என மருத்துவமனையின் அறிக்கை தெரிவித்தது.
29 செப்டம்பர் 2016 - மருத்துவமனையில் சில நாட்கள் தங்கியிருந்து சிகிச்சை பெறவேண்டும் என மருத்துவமனையின் அறிக்கை தெரிவித்தது.
30 செப்டம்பர் 2016 அன்று ஜெயலலிதாவிற்கு சிகிச்சை அளிப்பதற்காக ஐக்கிய இராச்சியத்தில் இருந்து ஆபத்துதவி மருத்துவர் வந்தார் முதல்வரின் உடல்நிலை குறித்து வதந்திகள் வருவதை தடுக்க தமிழக அரசு முதலமைச்சர் செயலலிதாவின் உடல்நிலை குறித்து அதிகாரபூர்வமாக அறிவிக்க வேண்டுமென திமுக தலைவர் கருணாநிதி கோரினார்.
செயலலிதாவிற்கு மூச்சு விடுவதற்கு உதவி செய்யும் கருவி பொருத்தப்பட்டுள்ளதாகவும் மேலும் சில நாட்களுக்கு மேலதிக சிகிச்சைகளுக்காக மருத்துவமனையில் தங்க அறிவுறுத்தப்பட்டதாகவும் மருத்துவமனை நிருவாகம் தெரிவித்தது.
5 அக்டோபர் 2016 அன்று தில்லி எய்ம்சு மருத்துவமனை யிலிருந்து 4 பேர் கொண்ட சிறப்பு மருத்துவர்கள் குழு சென்னை வந்தது. நீண்ட நாள் மருத்துவமனையில் தங்கி சிகிச்சை எடுத்துக்கொள்ள வேண்டும் என அப்பல்லோ நிருவாகம் தெரிவித்தது. நீண்ட நாள் மருத்துவமனையில் இருக்க வேண்டும் என்பதால் பொறுப்பு ஆளுநர் சி. வித்தியாசாகர் ராவ், செயலலிதா வகித்த துறைகளை ஓ. பன்னீர்செல்வம் கவனிப்பார் என்றும் அமைச்சரவையை அவரே வழி நடத்துவார் என்றும் அறிவித்தார். எந்த துறையையும் கவனிக்காவிட்டாலும் முதல்வராக செயலலிதாவே நீடிப்பார் என்றும் அறிவிக்கப்பட்டது
10 அக்டோபர் 2016 - தில்லி எய்ம்சு மருத்துவமனையின் நுரையீரல் சிகிச்சை நிபுணர் கில்நானி அப்பல்லோ மருத்துவக் குழுவை சந்தித்தார்.
21 அக்டோபர் 2016 - இதய சிகிச்சை நிபுணர்கள், தொற்றுநோய் நிபுணர்கள், நீரிழிவு நோய் சிகிச்சை நிபுணர்கள் ஆகியோர் கொண்ட குழு சிகிச்சையளித்தது.
4 டிசம்பர் 2016
மாலையில் ஜெயலலிதாவிற்கு இதய நிறுத்தம் ஏற்பட்டதையடுத்து, அவரின் உடல்நலன் அபாயத்தில் இருப்பதாக அப்பல்லோ மருத்துவமனையின் செய்திக் குறிப்பு தெரிவித்தது. அதன்பிறகு ஈ சி எம் ஓ (ECMO) என்றழைக்கப்படும் இருதயத்தை செயற்கையாக இயக்கும் கருவி, உயிர் காக்கும் பிற மருத்துவக் கருவிகளின் உதவிகொண்டு அவருக்கு சிகிச்சை அளிக்கப்பட்டது.
5 டிசம்பர் 2016
நண்பகல் வாக்கில், அவரின் உடல்நலன் மிகுந்த அபாயத்தில் இருப்பதாக அப்பல்லோ மருத்துவமனையின் செய்திக் குறிப்பு தெரிவித்தது.
பிற்பகல் வாக்கில், மிகவும் மோசமான நிலையில் முதல்வரின் உடல்நிலை இருப்பதாக ஐக்கிய இராச்சியத்திலிருந்து மருத்துவ ஆலோசனை வழங்கிவரும் ரிச்சர்ட் பீலே தனது அறிக்கையில் தெரிவித்தார்.
சிகிச்சை பலனளிக்காமல் இரவு 11.30 மணிக்கு ஜெயலலிதா காலமானதாக மருத்துவமனை வெளியிட்ட செய்திக் குறிப்பில் தெரிவிக்கப்பட்டது.
தமிழக அரசியல் முடிவுகள்
செயலலிதா மருத்துவமனை அனுமதிக்கு முன்பு நீட் தேர்விற்கு எதிர்ப்பு தெரிவித்து முதன்மை அமைச்சருக்கு கடிதம் எழுதினார். இது குறித்து உச்சநீதிமன்றத்திலும் வழக்கு தொடுக்கப்பட்டது. செயலலிதா மருத்துவமனையில் சிகிச்சை பெற்ற காலத்தில், நவம்பர் 23-ம் நாள், இத்திட்டம் தமிழத்தில் செயல்படுத்தப்படும் என்று அரசாணை வெளியிடப்பட்டது. . தமிழ், உள்ளிட்ட 8 மொழிகளில் தேர்வு நடத்தப்படும் என்று பின்னர் அறிக்கை வெளியிடப்பட்டது.
செயலலிதாவின் ஆட்சியில் சென்னைத் துறைமுகம் - மதுரவாயல் விரைவுச்சாலைக்கு கடும் எதிர்ப்பு தெரிவிக்கப்பட்டது. 2012-ம் ஆண்டு கிடப்பில் போடப்பட்ட இத்திட்டத்தை நிறைவேற்ற மத்திய அரசுக்கும் மாநில அரசுக்கும் உச்சநீதிமன்ற வழக்கு நடைபெற்று வந்தது. செயலலிதா மறைந்த இரண்டு மூன்று நாட்களில் இத்திட்டம் நிறைவேற்றப்படும் என்று ஓ. பன்னீர்செல்வம் தலைமையிலான அரசு அறிவித்தது. சில மாற்றங்களுடன் நிறைவேற்ற பரிசீலனை செய்வதாக உறுதியளித்தது. . அறிவிப்பு வந்த அதே நாளில் சிறப்பு குழு அனுப்பி வைக்கப்படும் என்று மத்திய கப்பல் மற்றும் நெடுஞ்சாலைத்துறை இணை அமைச்சர் பொன்.ராதாகிருஷ்ணனும் உறுதிப்படுத்தினார்.
மூன்று வருடமாக செயலலிதா எதிர்ப்பு தெரிவித்து வந்த உணவு பாதுகாப்புச் சட்டம் நவம்பர் 1, 2016 முதல் தமிழகத்தில் அமல்படுத்தப்பட்டது.
பிணச் சீரமைப்பு
எம்பாமிங் எனப்படும் பிணச் சீரமைப்பு செயலலிதாவின் முகம் வாடாமல் இருக்க செய்ததாக தகவல்கள் வெளியானது. எம்பாமிங் முறையை பயன்படுத்தி பதப்படுத்தப்படும் ஒருவரது உடலை குறைந்தபட்சம் 3 மாதங்கள் முதல் 6 மாதங்கள் வரை பாதுகாக்க முடியும். இங்கிலாந்து நாட்டின் இளவரசி டயானா கார் விபத்தில் உயிரிழந்தார். அவரது உடலை, ரிச்சர்டு ஜான் பீலே என்ற மருத்துவர் எம்பாமிங் முறையில் பதப்படுத்தி வைத்திருந்தார். இவர்தான் செயலலிதாவுக்கு சிகிச்சை அளித்ததாக கூறப்பட்டது.
வெள்ளை அறிக்கை கோரிக்கை
செயலலிதாவிற்கு அளித்த மருத்துவம் குறித்து வெள்ளை அறிக்கை வெளியிட வேண்டும் என கவுதமி முதன்மை அமைச்சருக்கு கடிதம் எழுதினார். டிராபிக் ராமசாமியும் செயலலிதாவின் உடலை தோண்டியெடுத்து பிணக்கூறு ஆய்வு செய்ய வேண்டுமென மனு தாக்கல் செய்தார். . அதுமட்டுமின்றி செயலலிதா மருத்துவமனையில் அனுமதித்திருந்த போது அவருடைய கையெழுத்து மோசடியாக பயன்படுத்தப்பட்டுள்ளது எனவும் வழக்கு தொடுத்தார்.
வெளியிணைப்புகள்
பகுப்பு:ஜெயலலிதா
பகுத்தறிவு
பகுத்தறிவு எனப்படுவது பொருட்களின் நிகழ்வுகளின் கருத்துக்களின் கூறுகளை அவதானித்து, ஆய்ந்து அவற்றின் இயல்புகளில் இருந்து ஆதாரபூர்வமாக புறவய நோக்கில் நிரூபிக்கப் படக்கூடிய முடிவுகளை முன்வைக்கும் வழிமுறையையும் அதை ஏதுவாக்கும் மனித அறிவு ஆற்றலையும் குறிக்கின்றது. பகுத்தறிவின் நோக்கம் மெய்ப்பொருளை அல்லது உண்மையக் கண்டறிவதே.
ஏனைய பார்க்கும் அறிவு,கேட்கும் அறிவு ,தொடும் அறிவு,நுகரும் அறிவு,ருசிக்கும் அறிவு போன்ற அறிவுகள் மனிதனுக்கும் விலங்குகளுக்கும் பொதுவான தன்மைகளாகும். ஆனால் மற்ற ஐந்தறிவுகளால் பெறப்படும் செய்திகளை ஒருங்கிணைத்து உண்மை நிலையை கண்டறிந்து ஆராய்ந்து முடிவெடுப்பது நுண்ணறிவாகும்.இதையே பகுத்தறிவு என்றும் கூறலாம்.
பகுத்தறிவும் திருக்குறளும்
விளக்கம்:
வெளி இணைப்புகள்
பகுப்பு:அறிவு
பிரடெரிக் வில்லியம் டி கிளர்க்
பிரடெரிக் வில்லியம் டி கிளர்க் (Frederik Willem de Klerk 18 மார்ச்சு 1936 - நவம்பர் 11, 2021) என்பவர் தென்னாப்பிரிக்க அரசியல்வாதி,  நிறவெறி ஆட்சிக்காலத்தில் கடைசி அரசுத் தலைவராக இருந்தவர். இவர் 1989 முதல் 1994 வரை அரசின் தலைவராக இருந்தார். நிறவெறி இனஒதுக்கல் கொள்கையால் நடந்து வந்த ஆட்சி முறையை முடிவுக்குக் கொண்டு வந்ததில் பங்களித்தார். டி கிளர்க் தென்னாப்பிரிக்காவின் தேசியக்கட்சியின் தலைவராக 1989 முதல் 1997 வரை பதவி வகித்தார். அப்பர்தாய்ட் என்ற நிறவெறி இனஒதுக்கல் ஆதிக்க முறையை மாற்றி இன வேறுபாடு அற்ற சனநாயக ஆட்சி நடைமுறைக்கு வருவதற்கு நெல்சன் மண்டேலாவுடன் இணைந்து செயல்பட்டார்.
மேற்கோள்கள்
பகுப்பு:தென்னாப்பிரிக்க அரசியல்வாதிகள் பகுப்பு:1936 பிறப்புகள் பகுப்பு:2021 இறப்புகள்
அட்லாண்டிக் கைலான்ட்சு, நியூ செர்சி
அட்லாண்டிக் கைலான்ட்சு ( Atlantic Highlands ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 4.56 சதுர கிலோ மீற்றர் பரப்பளவைக் கொண்டுள்ளது.இதில் 1.29 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 3.27 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,385 ஆகும். அட்லாண்டிக் கைலான்ட்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 4,385 குடிமக்கள் ஆகும்.
மேற்கோள்கள்
பகுப்பு:மொன்மவுத் மாவட்ட நகரங்கள்
மயிலாடும்பாறை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கே. பி. கே. மேனன்
கே.பி கேசவ மேனன் (K. P. K. Menon) (1884 -?) இவர் ஓர் இந்திய வழக்கறிஞரும், முன்னணி இந்திய சுதந்திர ஆர்வலருமாவார். இவர் இந்திய சுதந்திரக் கழகம் உருவாவதற்கு முக்கிய ஆதரவாளராகவும், இந்திய தேசிய இராணுவத்தின் வழக்கறிஞராகவும் இருந்தார்.
ஆரம்ப வாழ்க்கை
இவர் சென்னையிலும், இங்கிலாந்திலும் கல்வி கற்றார். முதலாம் உலகப் போருக்குப் பிறகு கோழிக்கோட்டில் தனது சொந்த சட்டப் பயிற்சியைத் தொடங்கினார். பின்னர் அன்னி பெசண்டின் சுயாட்சி இயக்கத்தின் ஒரு கிளையைத் திறந்தார். இவர் சென்னைக்கு குடிபெயர்ந்தார். அங்கு இவர் "பொதுமக்கள் கேள்விகளைப் எழுப்பவும், அதே நேரத்தில் ரிக்‌ஷா இழுப்பவர்களுக்கு ஒரு தொழிற்சங்கத்தை ஒழுங்கமைக்கவும் "நியூ ஃபேபியன்'' இயக்கத்தின் ஒரு கிளையைத் தொடங்கினார்.
காங்கிரசு கட்சியில்
பின்னர் இவர் சி.ராஜகோபாலாச்சாரியைச் சந்திக்க கேரளாவுக்குத் திரும்பினார். பின்னர் மகாத்மா காந்தியின் ஒத்துழையாமை இயக்கத்தில் சேர்ந்தார். உள்ளூர் பத்திரிகைகள் காங்கிரசு கட்சி செய்திகளை வெளியிடாமல் இருப்பதை தெரிந்து கொண்டு, இவர் தனது மலையாள நாளிதழைத் தொடங்கினார். 1927 ஆம் ஆண்டில், சிறைத்தண்டனை அனுபவித்தபோது இவரது மனைவியும் மகளும் கொல்லப்பட்டனர். இவர் தனது மீதமுள்ள குடும்பத்துடன் மலேசியாவுக்குச் சென்று, ஒரு வழக்கறிஞராகப் பணியாற்றவும், சமாதான உறவுகளைத் தொடங்கவும், தனது மகன் உன்னியை பிரித்தானியப் பேரரசின் விமானப்படையில் சேர்த்தார். இவர் அடிக்கடி இத்தாலிய மற்றும் ஜெர்மன் ஒளிபரப்புகளைக் கேட்பார். மேலும் அவர்களின் தோல்விகளில் மகிழ்ச்சியடைந்தார்.
இந்திய தேசிய இராணுவம்
1930களில், ராஷ் பிஹாரி போஸ் தலைவராகவும், மோகன் சிங்கை, தளபதியாகவும் கொண்ட ஒரு அதிரடிக் குழுவை உருவாக்க உதவினார். இதில் உறுப்பினர்களாக மியான் குலாம் ஜிலானியும், இவரும் இருந்தனர். இக்குழு "இந்தியாவைத் தாக்கும் திட்டங்கள் மற்றும் தாக்குதல்கள்சியும், கொள்கைகளின் பரந்த வடிவமைப்பையும் தயாரித்தது". மேலும், பிரதிநிதிகள், பிராந்தியம், உள்ளூர் கிளைகளின் குழுவுடன் முழுமையாக இணைந்தது. இருப்பினும், யப்பானியர்கள், சிங்கப்பூரில் இருந்தபோது இவரது இந்திய வானொலி ஒலிபரப்பில் தலையிட்டார்கள். 1942 ஆம் ஆண்டில் இக்குழுவிலிருந்தும், இந்திய தேசிய இராணுவத்திலிருந்தும் வெளியேறினார்.
போசின் மீதான விமர்சனம்
பின்னர், இவர் 22 ஏப்ரல் 1944 இல், இவர் யப்பானிய பாதுகாப்பு காவல்துறையினரால் கைது செய்யப்பட்டார். கைது செய்யப்பட்டபோது, யப்பானியர்களையும் சுபாஷ் சந்திர போஸையும் விமர்சித்தார். வெறுப்புடன், வெளிப்படையாக போஸ் ஒரு அவநம்பிக்கையானவர் என்றும், சோம்பேறி மற்றும் பொறுப்பற்ற ஒரு நபர் என்றும் விமர்சனம் செய்தார். இந்த நடத்தை போஸுக்கும் யப்பானியர்களுக்கு பொருத்தமற்றதாகக் கருதப்பட்டது. மேலும், இவரை இரண்டு மாதங்களுக்கும் மேலாக விசாரித்தது. ஒரு இராணுவ நீதிமன்றம் "யப்பானின் மேல் நம்பிக்கை இல்லாததற்கும், போஸை ஒரு பாசிசவாதி என்று அழைத்ததற்காகவும்" இவருக்கு ஆறு ஆண்டுகள் சிறைத்தண்டனை விதித்தது. நிலைமை இவ்வாறு இருந்தபோதிலும், போஸ் ஒருபோதும் இவரை நிலைமை இவ்வாறு இருந்தபோதிலும், போஸ் ஒருபோதும் கைது செய்ய உத்தரவிடவில்லை அல்லது இந்த விஷயத்தில் ஈடுபடவில்லை.
இந்திய சுதந்திரக் கழகம்
இந்திய சுதந்திரக் கழகத்தின் பிரதிநிதியாக, தோக்கியோ, பாங்காக் மலேசியா போன்ற இடங்களில் நடந்த பல்வேறு கூட்டங்களில் கலந்து கொண்டார். மேலும் புஜிவாரா குலத்தினருடன் பழகினார்.
கே.பி.கே என்று  அழைக்கப்பட்ட இவர், பின்னர் இந்தியா மற்றும் இந்திய சுதந்திக் கழகம் குறித்தும் யப்பானிய ஏகாதிபத்திய வடிவமைப்புகளையும் கடுமையாக விமர்சித்தார். பின்னர் கெம்பீதாயால் கைது செய்யப்பட்டார். இந்திய தேசியவாதிகளுடன் ஈடுபாடு கொண்ட இவர் 1946, 1947 ஆம் ஆண்டுகளில் கோழிக்கோடுக்கு வந்தார். 1947 முதல் 1948 வரை இராஜதந்திர பதவியை வகித்தார். இவரது கைது இறுதியில் சிங்கப்பூரில் யப்பானிய உயர் கட்டளையுடன் மோகன் சிங் தேவ் மோதலுக்கு வழிவகுத்ததாகக் கூறப்படுகிறது. அங்கு இவர் ஒரு வழக்கறிஞராகவும், சிங்கப்பூரில் இந்திய சமூகத்தின் அங்கீகரிக்கப்பட்ட தலைவராகவும் பணியாற்றி வந்தார். திசம்பர் 1942 இல் இவர் இந்திய தேசிய இராணுவத்திலிருந்து வெளியேறியதும் முதல் இந்திய  தேசிய இராணுவம் சரிவை சந்தித்தது.
செம்மூஞ்சு சிரிப்பான்
செம்மூஞ்சு சிரிப்பான் (Red-faced liocichla)(லியோசிச்லா பீனிசியா) என்பது லியோத்ரிச்சிடே குடும்பத்தில் காணப்படும் பறவைச் சிற்றினமாகும்.
கே. பி. கே. மேனன்
நூல் வெளியீடு
''தி கிரேட் டிரையல் ஆப் மகாத்மா காந்தி அன்ட் மிஸ்டர். பேங்கர்'' (1922) என்ற இதழின் ஆசிரியராகவும் இருந்தார். மேலும் சட்டாம்பி சுவாமிகள்: தி கிரேட் ஸ்காலர் - செயிண்ட் ஆஃப் இந்தியா (1967) என்ற நூலையும் எழுதியுள்ளார்.
செம்மூஞ்சு சிரிப்பான்
வாழ்விடம்
வங்களாதேசம், பூட்டான், மியான்மர், வடகிழக்கு இந்தியா, நேபாளம் மற்றும் மேற்கு யுன்னான் ஆகிய நாடுகளில் இலி. பீனிசியா காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான, மலைக் காடுகள் ஆகும். உணவு தேடும் போது, வெப்பமண்டல அகன்ற இலைக் காடுகளின் அடர்ந்த அடிவளர்ச்சியின் ஊடாக இணையாகவோ அல்லது மற்ற இனங்களுடனோ அல்லது தனியாகவோ மந்தையாகவோ நகர்கிறது.
கே. பி. கே. மேனன்
நூல் வெளியீடு
மேனனைப் பற்றிய செய்திகளோடு 2014 ஆம் ஆண்டில், தெற்காசிய ஆய்வுகள் நிறுவனத்தின் உதவி இயக்குநரும் மூத்த உறுப்பினரும், சிங்கப்பூர் தேசிய பல்கலைக்கழகத்தில் தெற்காசிய ஆய்வுகள் திட்டத்தின் உதவி பேராசிரியருமான முனைவர் ராஜேஷ் ராய் , 1819-1945: இந்தியன் இன் சிங்கப்பூர் என்ற புத்தகத்தை வெளியிட்டார் ''. மேலும், டையாஸ்போரா இன் தி கலோனியல் போர்ட்- சிட்டி என்ற நூலையும்''ஓக்ஸ்போர்டு பல்கலைக்கழகப் பதிப்பகத்தின் மூலம் வெளியிட்டார்.
செம்மூஞ்சு சிரிப்பான்
மேற்கோள்கள்
பகுப்பு:வடகிழக்கு இந்தியப் பறவைகள்
தளக்காவூர் கண்டீஸ்வரர் கோயில்
தளக்காவூர் கண்டீஸ்வரர் கோயில் தமிழ்நாட்டில் சிவகங்கை மாவட்டம், தளக்காவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கண்டீஸ்வரர், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொக்காலிக்காடு மகிழவனேஸ்வரர் சுவாமி கோயில்
தொக்காலிக்காடு மகிழவனேஸ்வரர் சுவாமி கோயில் தமிழ்நாட்டில் தஞ்சாவூர் மாவட்டம், தொக்காலிக்காடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. கார்த்திகை மாதம் தேய்பிறை அஷ்டமி திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அ. ஞானசேகரன்
'''அ. ஞானசேகரன்' (A. Gnanasekar'') ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ம் ஆண்டு நடந்த சட்டமன்றத் தேர்தலில் மேல்மலையனூர் தொகுதியில் இருந்து, தமிழக சட்டமன்றத்திற்கு, திராவிட முன்னேற்றக் கழகம் சார்பில் தேர்ந்தெடுக்கப்பட்டார்.
தமிழ்நாடு அரசு பல் மருத்துவக் கல்லூரி, சென்னை
அரசு பல் மருத்துவமனை மற்றும் கல்லூரி என்றும் அழைக்கப்படும் தமிழ்நாடு அரசு பல் மருத்துவக் கல்லூரி (Tamil Nadu Government Dental College) சென்னை மருத்துவக் கல்லூரியின் ஒரு பிரிவாகும். இக்கல்லூரி நிர்வாக ரீதியாக ஒரு தனி நிறுவனம் என்றாலும், இது சென்னை மருத்துவக் கல்லூரி மற்றும் அரசு பொது மருத்துவமனை ஆகியவற்றுடன் செயல்படுகிறது.
இந்த மருத்துவமனையில் பல்வேறு பிரிவுகளில் நாள் ஒன்றுக்கு சுமார் 1,000 முதல் 1,500 நோயாளிகளுக்குs சிகிச்சை அளிக்கப்படுகிறது. நாட்டிலேயே இந்த மருத்துவமனை முதன்மையானது என்று கூறப்படுகிறது.
விரிவாக்கம்
2012ல், புதிய கட்டடம் 206,3 மில்லியன் செலவில் கட்டப்பட்டது. இக்கட்டடத்தை அன்றைய தமிழ்நாடு முதல்வர் ஜெயலலிதா திறந்து வைத்தார். புதிய கட்டிடம் இரண்டு தளங்களைக் கொண்டுள்ளது. ஒரே நேரத்தில் 300 நோயாளிகளுக்குச் சிகிச்சை வழங்கும் திறன் கொண்டது. வெளி நோயாளி தொகுதி மற்றும் பிற வசதிகள் புதிய கட்டிடத்திற்கு மாற்றப்பட்டன.
வெளியிணைப்புகள்
பகுப்பு:சென்னையில் உள்ள மருத்துவமனைகள் பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:தமிழ்நாட்டு பல் மருத்துவக் கல்லூரிகள் பகுப்பு:Coordinates on Wikidata பகுப்பு:தமிழ்நாட்டு மருத்துவமனைகள்
குரூசிஃபிக்ஸ் ஹில் சண்டை
குரூசிஃபிக்ஸ் ஹில் சண்டை (Battle of Crucifix Hill) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நடந்த ஒரு சண்டை. இது சிக்ஃபிரைட் கோடு போர்த்தொடரின் ஒரு பகுதி. நாசி ஜெர்மனியின் ஆஃகன் நகரைச் சுற்றி வளைப்பதில் ஈடுபட்டிருந்த அமெரிக்கப் படைகள் அந்நகர் அருகே இருந்த குன்று ஒன்றைத் தாக்கி கைப்பற்றின.
அக்டோபர் 1944ல் அமெரிக்கப் படைகள் ஆஃகன் நகரைக் கைப்பற்றும் முயற்சியில் இறங்கின. நகரைச் சுற்றி வளைக்கும் முயற்சியின் பகுதியாக அதன் அருகிலிருந்த குன்றைக் கைப்பற்ற முயன்றன. அக்குன்றின் மீது சிலுவை ஒன்று நிறுவப்பட்டிருந்ததால் அது சிலுவைக் குன்று (Crucifix Hill) என்று அமெரிக்கப் படைகளால் அழைக்கப்படலாயிற்று. அரண்நிலைகள் நிறைந்த அக்குன்றை 246வது ஜெர்மானிய வோல்க்ஸ்கிரெனேடியர் டிவிசனைச் சேர்ந்த படைப்பிரிவுகள் பாதுகாத்து வந்தன. அமெரிகக 1வது தரைப்படை டிவிசனைச் சேர்ந்த 1வது பட்டாலியன், (18வது ரெஜிமண்ட்) அக்குன்றைத் தாக்கி அக்டோபர் 8, 1944ல் கைப்பற்றியது.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு
இலங்கைக்கான மக்கள் தீர்ப்பாயம்
இலங்கைக்கான மக்கள் தீர்ப்பாயம் என்பது இத்தாலியில் உள்ள நிரந்தர மக்கள் தீர்ப்பாயத்தின் ஒரு அலகு ஆகும். இந்த தீர்ப்பாயம் எந்தவித சட்ட அதிகாரத்தையும் கொண்டது அல்ல. எனினும் பல நாடுகளைச் சேர்ந்த முக்கிய 10 வரையான நடுவர்களை இது கொண்டது. இந்த தீர்ப்பாயத்தின் முதற்கட்ட முடிவுகள் சனவரி 2010 நடத்தப்பட்ட Irish Forum for Peace in Sri Lanka வெளியிடப்பட்டன.
வெளி இணைப்புகள்
பகுப்பு:இலங்கையில் போர் குற்றங்கள் பகுப்பு:ஈழப் போராட்ட ஆவணங்கள்
சுட்டி விகடன்
சுட்டி விகடன் என்பது 1999 முதல் 2019 வரை விகடன் குழுமத்திலிருந்து வெளிவந்த சிறார் இதழாகும். வாசல், ஸ்பெஷல், எஃப்.ஏ. பக்கங்கள், பொது அறிவு, தொடர்கள், புதிரோ புதிர், காமிக்ஸ், விளையாட்டு, கதைகள், நகைச்சுவைத் துணுக்குகள் போன்ற பகுதிகளை உள்ளடக்கியது. நீதி நெறிக்கதைகள், விஞ்ஞான கட்டுரைகள், வரலாற்று குறிப்புகள் என்று குழந்தைகளுக்காகவே எழுதப்படுகின்றன.
மாணவர்களுக்கு பயன் தரும் எஃப் ஏ பக்கங்கள் ஒவ்வொரு இதழிலும் 16 பக்கங்கள் வெளியிடப்படுகின்றன.
ஒவ்வோர் இதழோடு மாணவர்களே தயாரிக்கும் என் பள்ளி என் சுட்டி இதழ் இணைப்பாக அளிக்கப்படுகிறது.
கடல் பயணங்கள் நூல்
சுட்டி விகடனில் "சென்றதும் வென்றதும்" எனும் தலைப்பில் வெளியான வரலாற்று கட்டுரைகளை கடல் பயணங்கள் எனும் நூலாக வெளியிட்டுள்ளனர். இதன் ஆசிரியர் மருதன். இந்நூலை கிழக்குப் பதிப்பகம்  வெளியிட்டுள்ளது.
மேற்கோள்கள்
பகுப்பு:சிறுவருக்கான தமிழ் இதழ்கள்
டையாக்சின்
right|220px|thumb|2,3,7,8-டெட்ரா_குளோரோ_டை_பென்சோ_பி_டையாக்ஸின் மூலக்கூறு அமைப்பு Structure of 2,3,7,8- tetrachlorodibenzo-p-dioxin (TCDD) டையாக்சின் (Dioxin, Polychlorinated dibenzodioxins) என்பது குளோரின் முதலான ஆலசன் சேர்ந்த கரிம வேதிப்பொருள் குழுவைக் குறிக்கும் பரவலாக அறியப்பட்ட பொதுப் பெயர் ஆகும். பரவலாக அறியப்பட்ட டையாக்சின்களில் பலகுளோரின் சேர்ந்த டைபென்சோபியூரான்கள் (polychlorinated dibenzofurans, PCDFs) ) மற்றும் பலகுளோரின் சேர்ந்த டைபென்சோடையாக்சின்கள் (polychlorinated dibenzodioxins, PCDDs) முக்கியமானவை. பலகுளோரின் சேர்ந்த டைபென்சோபியூரான்கள் (PCDD/Fs) உயிரனங்களில் சேர்வடைந்து மாந்தர்களுக்கும் காட்டு விலங்குகளுக்கும் பெருங்கேடு விளைவிக்கின்றது என அறிந்துள்ளனர். இவ் வேதிப்பொருட்கள் உயிரினங்களின் கொழுப்பில் ஈர்ப்புத்தன்மை உடையவை ஆகும்.
குறுவேட்டுவச்செய்யுள்
குறுவேட்டுவச்செய்யுள் இறந்த தமிழ் நூல்களில் ஒன்று. யாப்பருங்கல விருந்தியுரையில் ஒழிபியலில் உரையாசிரியர்.
"இனிப் பாவிங்களுட் சமக்கிருதமும் வேற்றுப் பாடையும் விரவி வந்தால் அவற்றையும் அலகிட்டுப் பாசார்த்தி வழங்கப்படும். அவை       குறுவேட்டுவச்செய்யுள்களாகும்.லோகவிலாசனியும் ,பெருவள நல்லூர்ப் பாசண்டமும் முதலாக உடையன எனக் கொள்க." என்று இந்நூலைக் குறிப்பிடுகிறார்.
எனவே இந்நூல் வேற்று மொழிகள் கலந்த செய்யுட்களால் ஆகியிருத்தல் வேண்டும்.
மேற்கோள்கள்
பகுப்பு:தமிழ் நூல்கள்
தண்டுகாரனஅள்ளி
தண்டுகாரனஅள்ளி (Dandukaranahalli), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643221. இந்த ஊரானது தண்டுகாரனஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சென்னைப் பல்கலைக்கழக நூற்றாண்டு விழா மண்டபம்
thumb|200px|சென்னை நூற்றாண்டு விழா மண்டப வளாகம் சென்னைப் பல்கலைக்கழக நூற்றாண்டு விழா மண்டபம் சென்னையில் மரினா கடற்கரையோரம் அமைந்துள்ள சென்னைப் பல்கலைக்கழக வளாகங்களில் முதன்மையானதாகும். இராபர்ட் ்பெல்லோஸ் சிஷோம் என்ற 19ஆம் நூற்றாண்டு கட்டிட வடிவமைப்பாளரால் இந்தோ-சார்சனிக் பாணியில் கட்டப்பட்டுள்ள இந்த வளாகம் முன்னதாக செனட் மாளிகை என அறியப்பட்டு வந்தது. இங்கு தரைத்தளத்தில் அமைந்துள்ள மைய மண்டபம் 130 அடி நீளமும் 58 அடி அகலமும் 54 அடி உயரமும் உடையது. மண்டபத்தின் புறத்தே உள்ள தாழ்வாரங்கள் ஆறு வலிய கற்தூண்களால் இருபுறமும் தாங்கப்பட்டுள்ளன. தூண்களுக்கு இடையே உள்ள கல் வளைவுகளும் கட்டிடத்தின் நான்கு புறமும் எழுந்துள்ள கோபுரங்களும் அழகாக வடிவமைக்கப்பட்டுள்ள குவிமுக மாடங்களும் இக்கட்டிடத்திற்கு தனி மதிப்பை ஊட்டுவனவாக உள்ளன.
உசாத்துணை
பகுப்பு:சென்னைக் கட்டிடங்கள் பகுப்பு:சென்னைப் பல்கலைக்கழகம்
ஔவை நடராசன்
'''ஔவை து. நடராசன்' (Avvai D.Natarajan''; 24 ஏப்ரல் 1936 – 21 நவம்பர் 2022) ஒரு தமிழ்நாட்டுத் தமிழறிஞர், கல்வியாளர், சிந்தனையாளர் மற்றும் பேச்சாளர் ஆவார். ஆங்கிலத்திலும், தமிழிலும் நூற்றுக்கணக்கான ஆய்வுக் கட்டுரைகளை எழுதியுள்ளார். உலகின் பல்வேறு பல்கலைக்கழகங்களில் நடைபெற்ற மாநாடுகளில் பங்கேற்றுள்ளார்.
பிறப்பு
தற்போதைய திருவண்ணாமலை மாவட்டத்தில் உள்ள செய்யாறு எனும் ஊரில் லோகாம்பாள் - ஒளவை துரைசாமி இணையருக்கு மகனாக 24 ஏப்ரல் 1936 அன்று பிறந்தார் நடராசன். இவர் தந்தை நற்றிணை, சிலப்பதிகாரம், திருவருட்பா உள்ளிட்ட பல பனுவல்களுக்கு உரை எழுதியமையால் 'உரைவேந்தர்' என அழைக்கப்பெற்றவர். புகழ்பெற்ற மருத்துவர் மெய்கண்டான் உள்ளிட்ட 10 பேர் நடராசனின் உடன்பிறப்புகள் ஆவர்.
கல்வி
மதுரை தியாகராசர் கல்லூரியில் பயின்று தமிழில் முதுகலைப் பட்டம் (Master of Arts) பெற்றார். சென்னை பச்சையப்பன் கல்லூரியில் “சங்க இலக்கியத்தில் பெயரிடு மரபு” என்னும் பொருளில் ஆய்வு செய்து 1958ஆம் ஆண்டில் ஆய்வியல் நிறைஞர் பட்டம் பெற்றார். அதன் பின்னர் “சங்க காலப் புலமைச் செவ்வியர்” என்னும் பொருளில் ஆய்வு செய்து முனைவர் பட்டம் பெற்றார். தமிழ், ஆங்கிலம் எனும் இரு மொழிகளிலும் சிறப்பாகப் பேசும் திறன் கொண்டவர்.
பணிகள்
மதுரை தியாகராசர் கல்லூரி, தஞ்சாவூரிலுள்ள மன்னர் சரபோஜி அரசுக் கல்லூரி ஆகியவற்றில் தமிழ் விரிவுரையாளராகப் பணியாற்றினார். அதன் பிறகு, புதுதில்லியிலுள்ள அனைத்திந்திய வானொலி நிலையத்தில் செய்தி வாசிப்பாளர், அறிவிப்பாளர் எனப் பணியாற்றினார். அதன் பின்னர் சென்னையிலுள்ள காந்தி ராமலிங்கர் பணி மன்றத்தின் செயலாளராகப் பணியாற்றினார்.
16 திசம்பர் 1992 முதல் 15 திசம்பர் 1995 வரை தஞ்சாவூர் தமிழ்ப் பல்கலைக்கழகத்தின் துணைவேந்தர் பொறுப்பினை வகித்தார். அதன் பிறகு, 2014 ஆம் ஆண்டில் செம்மொழித் தமிழாய்வு மத்திய நிறுவனத்தில் துணைத்தலைவராக இருந்தார். 2015 முதல் சென்னையிலுள்ள பாரத் பல்கலைக்கழக வேந்தராகப் பணியாற்றினார்.
படைப்புகள்
நடராசனின் சொற்பொழிவுகள் சில நூல்களாக வெளிவந்துள்ளன. அவை;
பங்கேற்ற நிகழ்ச்சிகள்
சான் பிரான்சிஸ்கோவில் நடைபெற்ற அனைத்து நாடுகளின் கவிஞர்கள் மாநாட்டில் (1982) தமிழ்நாட்டின் சார்பாகப் பங்கேற்றார்.
மதுரையில் நடைபெற்ற ஐந்தாம் உலகத் தமிழ் மாநாட்டின் (1981) பொதுச்செயலாளராகச் செயலாற்றினார்.
மொரிசியசில் நடைபெற்ற ஏழாம் உலகத் தமிழ் மாநாட்டின் (1989) குழுவில் உறுப்பினராக இருந்தார்.
தென்கிழக்கு ஆசிய மாநாட்டில் மருத்துவத் தொழில்நுட்ப சொல்லாக்கர் குழுத் துணைத்தலைவராகப் பங்கேற்று சிறப்பித்திருக்கிறார்.
29 நவம்பர் 2006 அன்று நடைபெற்ற திருவள்ளுவர் பல்கலைக்கழக இரண்டாவது பட்டமளிப்பு விழாவில், விழாப் பேருரையாற்றினார்.
மறைவு
ஔவை நடராசன் தமது 87வது அகவையில் 21 நவம்பர் 2022 அன்று சென்னையில் காலமானார். தமிழ்நாட்டுக் காவல்துறை மரியாதையுடன் இறுதிச்சடங்கு நடைபெற்றபின் அவர் உடல் அடக்கம் செய்யப்பட்டது.
புகழ்
நடராசன், பச்சையப்பன் கல்லூரி மாணவராக விளங்கியபோதிலேயே இவரது சொல்லாற்றல் கண்டுவியந்த கவிஞர் சுரதா, இவரைப் 'பாதி அண்ணா ” என்று பாராட்டினார்.
"ஔவை நடராசன் அவர்கள் அரசியலில் நுழைந்திருந்தால் அண்ணாவின் தம்பிகளுக்குப் போட்டியாக அமைந்திருப்பார். நடிப்பில் ஈடுபட்டிருந்தாலும் சிவாசி கணேசனுக்கு அடுத்த நிலையைப் பெற்றிருப்பார். இந்திய ஆட்சிப் பணித் தேர்வு எழுதியிருந்தால் தமிழ்நாட்டின் தலைசிறந்த செயலாளராகத் திகழ்ந்திருப்பார். ஆனால் ஆசிரியப்பணிக்கு வந்துள்ளதால், நமக்கெல்லாம் தலைசிறந்த ஊக்க ஊற்றாக விளங்குகிறார்" என்று தன் மாணவப்பருவத்தில் தன் உடன் மாணவர்களிடம் கூறினார் மறைமலை இலக்குவனார்.
வெளி இணைப்புகள்
பகுப்பு:1936 பிறப்புகள் பகுப்பு:2022 இறப்புகள் பகுப்பு:தமிழறிஞர்கள் பகுப்பு:தமிழ்ப் பேச்சாளர்கள் பகுப்பு:தமிழ்ப் பல்கலைக்கழகத் துணைவேந்தர்கள் பகுப்பு:பத்மசிறீ விருது பெற்ற தமிழர்கள் பகுப்பு:கலைமாமணி விருது பெற்றவர்கள்